Die son staan nie stil nie
Luister vanaand na dié insiggewende dokumentêr deur Chris Swanepoel oor die oorsprong en gebruik van sonwyers. Lees meer
Wat is die nuutste behandeling van spatare? Hoe werk diep veneuse trombose? 'n Spesialis vertel alles oor probleme met are in jou bene. Lees meer
Mense van Europa en Asië het Neanderdal-gene, maar mense van Afrika het nie. Vind uit wat dié gene beteken. Lees meer
Blomtyd vir ons pragtige Clivias
Vind meer oor die Clivia, al die kleure en woon een van die Clivia skoue in die land by. Lees meer
Hier is 'n opsomming van die storie van ons gewilde middagvervolgverhaal tot dusver en 'n oulike grafiese voorstelling van die karakters se verbintenisse met mekaar. Lees meer
Wen groot met RSG en TV-Lisensies se Rugbyraaikompetisie
Jy kan dalk die wenner van R15,000 wees in die gewilde RSG Rugbyraaikompetisie. Die eerste toets van die kompetisie is dié tussen Suid-Afrika en Australië eop op 29 September. Jy moet die korrekte eindtelling van daardie rugbytoets deurgee om in aanmerking te kom vir die kontantprys.
Stuur 'n SMS te stuur na 45770 met jou antwoord. Tik die woord BOKKE, laat 'n spasie en dan jou voorspelling van die punte van die Springbokke, laat 'n spasie, en dan die punte van Australië in hierdie kragmeting, bv. BOKKE 13 25. Elke SMS kos R1.50.
Die kompetisie sluit 'n uur voor die afskop om 16:05 op Saterdag 29 September 2018. Die wenner sal in Tjailatyd aangekondig word op Maandag 1 Oktober 2018. Indien daar nie 'n korrekte inskrywing is nie, sal die prysgeld oorstaan tot die volgende naweek se wedstryd.
RSG Rugbyraai word ondersteun deur TV-Lisensies wat dit moontlik maak om sport, nuus, drama en opvoedingsprogramme in jou taal aan te bied. Betaal joune. Maak 'n verskil.
Onthou, die wenner moet 'n ten volle betaalde TV-lisensie hê om in aanmerking te kom vir die kontantprys.
Eerste helfte: WP teen Griekwas in Kaapstad.
Neno en Moshé speel 'n speletjie.
Tweede helfte: WP teen Griekwas in Kaapstad.
Lizelle de Bruin gesels met dr. Gerdrie van der Merwe oor die werk van 'n kerkhistorikus. Lizelle de Bruin gesels met pastoor Hennie Jacobs van Sasolburg Coram Deo oor die waarde van gebed. Lizelle de Bruin gesels met Lenie du Toit oor haar studie van die plante in die Bybel. Lizelle de Bruin gesels met sielkundige Quinton Adams oor afbreek, sodat jy kan opbou.
Gesproke Afrikaans en geskrewe Afrikaans is nie altyd dieselfde nie. Wat is die redes hiervoor en watter invloede speel 'n rol? Ina Strydom praat met Jana Luther van Viva oor hierdie kwessie.
Wat kan gedoen word duiwe se getalle in stede te beperk? En wat veroorsaak dat so baie van hulle probleme met hulle pote het? Wanneer 'n mens op klam sand op die strand stap, is jou voetspoor aanvanklik droog voordat daar water insypel, wat kort daarna weer verdwyn. Hoe verklaar 'n mens dit? Het die Kougarivier in die Oos-Kaap baie lank gelede direk in die see uitgemond voordat die loop daarvan verander het om by die Gamtoosrivier aan te sluit?
Johan van Lill kyk na watter rol onderwysers en skole in Erfenisdag kan speel.
'n Beleggingskonsultant praat oor bateklasse en hoe jy dit as beleggingsinstrument gebruik. 'n Versekeraar verduidelik hoe om jouself te beskerm wanneer jy jou privaat-versekerde voertuig vir 'n werkopdrag moet gebruik. 'n Finansiële beplanner gee die ses belangrikste finansiële produkte vir elke jong gesin.
Fanie du Toit vind meer uit van die regte van kinders met gestremdhede, en hoor van die groot uitdagings met die versorging van gestremde kinders. Jacqui January het gaan hoor oor hoe om familie en vriende met geestesgestremdhede te hanteer.
Caroline Kennedy, die enigste oorlewende dogter van wyle president John F. Kennedy van die VSA, het gesê: "Wanneer jy die regte besluit neem, maak dit nie regtig saak wat ander daarvan dink nie." Dit is dalk makliker gesê as gedaan, want dit is juis die probleem: hoe om daardie regte besluit geneem te kry.
Die span praat oor die verskil tussen sonne- en sterrestelsels. Daar word voortdurend nuwe stelsels ontdek en dit word nou aanvaar dat die sonne in sterrestelsels waarskynlik almal een of meer eksoplanete het. Daar word ook verwys na 'n planeet wat naby Proxima B gesien is. Proxima B is een van die naaste sterre aan die aarde.
Chrisna Coetzee neem jou op reis van die wolskaap tot die verwerkte wol. Carin Venter, ons verteenwoordiger in die Oos-Kaap, het tydens Nampo Kaap op Bredasdorp met Andries Wiese van Hollard Landbou gesels. En daar is veilingsnuus.
Suid-Afrika het die afgelope 17 jaar bykans 96-miljoen eenhede perlemoen aan stropery verloor. Tydens 'n onlangse outopsie van 'n spermwalvis is daar 80 plastieksakke van altesaam 8 kilogram in haar maag gevind. Martelize Brink kyk na Suid-Afrika se oseaan-erfenis, en wat Suid-Afrikaners kan doen om die oseane te beskerm.
Johan Rademan gesels met 'n platjie, die 83-jarige Jan 'Ponk' van Zyl van Vredenda,l wat homself beskou as die oudste kelner tydens die toerismeseisoen op Doringbaai aan die Weskus. Leer meer oor die geskiedenis van boeresport, en vind uit hoe die dinge met jukskei lê.
Johan Botes sluit by Ian Wessels en Igna Klynsmith aan om luisteraars se vrae oor die arbeidsreg te beantwoord. Wanneer kom dit neer op diskriminasie as jou werkgewer iemand met soortgelyke kwalifikasies, vaardighede en ondervinding as joune teen 'n groter salaris aanstel? Geewoonlik verbied 'n handelsbeperkingsooreenkoms jou om binne 'n sekere tyd soortgelyke werk as by jou huidige werkgewer vir jouself of 'n ander werkgewer te doen. Wanneer is dit afdwingbaar?
Episode 25: Die dood het nie vriende nie. Wicus Nel ook nie. Wie daag almal by sy begrafnis op? Hoekom het Grace Fortuin haar seun Paul gedoop?
Jy het 'n keuse.
Die 76-jarige sanger-liedjieskrywer Paul Simon tree op Saterdag 22 September 2018 vir die heel laaste keer voor 'n gehoor op, met die afsluitingskonsert van sy "Homeward Bound"-wêreldtoer. Na 'n loopbaan van meer as ses dekades gaan hy finaal die tuig as uitvoerende kunstenaar neerlê. In die slotepisode is daar treffers van Simon & Garfunkel tot treffers van die "Graceland"-album waarop o.a. Ladysmith Black Mambazo, Ray Phiri, Youssou N'Dour en Linda Ronstadt gehoor kan word. Simon is deur die nuustydskrif Time aangewys as een van die "100 People Who Shape Our World". Na meer as vyf dekades neurie mense steeds sy treffers.
Dr. Gerrie Scholtz verduidelik hoe die Nasionale Luserntrust funksioneer en wat sy doelwitte is. Daar is 'n gesprek met Corrie Bezuidenhoudt oor die knoffelkwekerskonferensie wat eersdaags plaasvind. Hy gesels ook oor die knoffelbedryf in Suid-Afrika. Carl van Heerden is 'n senioragronoom by Agri Technovation. Hulle bied unieke presisieboerdery-oplossings vir groenteboere in samewerking met Laeveld Agrochem. Hy vertel meer oor grondinligting, blaarontledings en verhoogde opbrengsmoontlikhede.
Sal jy jou haarkapper vra om 'n seer tand te trek, of nog erger, om 'n groot maagoperasie op jou uit te voer? Daar was 'n tyd toe mense wel sulke dinge gedoen het. Die sewentiende, agttiende en negentiende eeue is deur verskeie revolusionêre wetenskaplike ontdekkings gekenmerk, maar sekere bisarre gelowe en praktyke het steeds in die geneeskunde voortgeleef... nie die minste nie die praktyk om snags in die begraafplase rond te sluip, grafte oop te grawe en die lyke uit die kiste te steel. Die Gesondheidpraktisynsvereniging van Suid-Afrika se inspektoraat in samewerking met die direktoraat van prioriteitsmisdaadeenheid het onlangs 'n vrou wat haarself voorgedoen het as 'n mediese praktisyn, in Emalahleni in hegtenis geneem. In Kaapstad het die Valke vroeër vanjaar ses dokters met vervalste kwalifikasies vasgekeer. Martelize Brink kyk na mediese praktisyns wat, of nie by die vereniging geregistreer is nie, of geensins gekwalifiseer is om pasiënte te behandel nie.
Episode 26: Soms is die individu se geskiedenis vol dwaashede wat mettertyd werklikhede word. Werklikhede wat 'n nuk het om 'n mens iewers langs die pad in te haal. Martha Sithole is op 'n missie, en niemand is beïndruk nie.
Tannie Marie vertel die storie van die dogtertjie wat lelik was met haar maats.
Anrich Herbst lees twee kortverhale van Dana Snyman: 'N MEISIE, VASGEVANG IN DIE DRAAIKOLK VAN HAAR VERGETE VERLEDE en ANDERKANT DIE SCRAP.
Dr. Maryke Craven van die Instituut vir Graangewasse praat oor die skade wat onkruid by graan kan aanrig. Die soeklig val weer op Nampo Kaap wat onlangs in Bredasdorp gehou is, en Carin Venter praat met Josh Hamman van SA Brouerye en 'n garsboer, Gert Claassen, oor dié interessante bedryf. Daar is 'n gesprek met 'n veearts, dr. Liezel Wasserman, oor die veesiekte, kriptosporidium, wat onder lammers en kalwers voorkom. En Luan van der Walt van Graan SA bespreek die invloed wat die wisselvalligheid van die wisselkoers op die graanbedryf het.
Episode 27: Seef Visagie maak sy opwagting op 'n onverwagse plek. Dis duidelik dat Susara se skilderye hom ontsenu. Maar groot misdade word dikwels met behulp van klein leidrade opgelos. Wie wil 'n huis koop? En vir wie?
Pas jou oë op.
William Wallace was 'n Ierse komponis wat na Australië geimmigreer het, en daar bekendgestaan het as die Australiese Paganini. Hy het dié bynaam gekry as gevolg van sy virtuose uitvoerings. Luister na 'n overture uit die opera, Maritana, van William Wallace en na die Vioolkonsert no. 2 in B mineur opus 7 van Niccolo Paganini.
Episode 28: In vandag se lewe is dit onmoontlik om sonder 'n papierspoor te leef. En papierspore vertel so baie. Ook van dit wat mense wil wegsteek. PJ Stofberg het op 'n papierspoor geloop en op meer as interessante inligting afgekom. Inligting wat Seef Visagie op die oorlogspad het.
Neno en Moshé vind uit hoe selfone werk.
Nana Mouskouri neem van kleins af sanglesse – eers met die doel om 'n operasanger te word, maar toe sy deur haar professor belet word om haar laaste eksamen in klassieke musiek af te lê omdat sy by jazz betrokke raak, begin sy amper uitsluitlik ligte musiek sing. Wat dit so verkwiklik maak om na haar te luister is die inspanningloosheid van haar sang en ek skat haar operaopleiding het dalk baie daarmee te doen. Nana Mouskouri kan seker beskryf word as die veeltaligste Griekse vrouesanger in die wêreld – sy sing in 12 tale, onder andere Mandaryns en Wallies. Daarbenewens is sy waarskynlik ook die standhoudendste sangkunstenaar op die planeet. Vir 2018, het sy 'n toer van vyf maande beplan deur Europa en dele van Amerika – op drie en tagtig!
Luister na 'n werk vir vier hande van Schubert, maar dit is nie gebruiklike mars of dans wat hy vir 'n klavierpaar gekomponeer het nie. Dit is 'n redelik onbekende werk waar hy van tempo-aanduidings gebruik gemaak het om die tweedelige werk te betitel. 'n Hele aantal sangers tree ook op, soos die tenoor, Ian Patridge, met 'n Skotse lied van Von Weber. Daar is 'n lied van Renaldo Hahn, wat gesing word deur Mady Mesple, en Bo Skovhus lewer sy vertolking van 'n lied van Clara Schuman, vrou van die bekende Robert Schumann.
Wat is die verskil tussen iemand wat steel, en iemand wat kleptomanie ervaar? Het 'n persoon met kleptomanie beheer om nie te steel nie? Is hulp nodig? Lise Swart vind meer uit oor hierdie sielkundige toestand, die uitwerking wat dit op mense se lewe het en hoe om aan te leer om kleptomanie te bestuur.
Episode 29: Dawie Becker kry 'n onverwagse besoek wat hom ontstel. Hy word genoodsaak om 'n belangrike besluit te neem en dit deur te voer. Wie het vir Cindy Nel so volledig ingelig? Grace Fortuin se nare ondervinding bly by haar spook.
Genoeg slaap is belangrik.
WP teen Haaie in Kaapstad.
Suid-Afrika teen Australië in Port Elizabeth.
Susan leer vir Moshé van 'n toneelstuk.
Tweede helfte: MTN 8-eindwedstryd tussen Cape Town City en Supersport United in Durban.
Sondag 30 September
Kenners gee wenke om op kruideniersware en brandstof te bespaar. 'n Finansiële beplanner deel die tien belangrikste lesse oor finansies wat hy glo elke ouer hulle kinders moet leer.
Jacqui January kry riglyne oor hoe om voor te lees vir mense met disleksie. Dis veral handige idees vir iemand wat dalk belangstel om te studeer. Fanie du Toit gesels met 'n ma oor die impak van verlies wat gestremdhede meebring. Sy vertel ook van die hulp en ondersteuning van die Nasionale Raad vir/van mense met Gestremdhede.
Episode 30: Daar is iets wat Seef Visagie meer as Susara se skilderye, selfs meer as die volgende chemosessie, pla. Hy weet dis 'n saak wat dringend hanteer moet word. Uitstel is nie 'n opsie nie. Wat jaag Seef Visagie?
Episode 31: Martha Sithole se kerktrappe sal nooit weer dieselfde wees nie. En asof dit nie genoeg is nie, speel nog 'n tragedie hom af in die ouetehuis. Wie word almal deur die tragedies geraak en daarby betrek?
Episode 32: Desjare het Sweetness Botes bedreigd gevoel deur Cintaine Nel. Toe stalk sy Cintaine, en neem foto's van alles wat sy doen. Sy't dit in plakboeke gesit en later vir Cindy gegee - al die plakboeke, behalwe een. En nou is die tyd ryp vir die laaste plakboek om uitgehaal te word.